CELEX: 32010R0372
Language: sl
Date: 2010-04-30 00:00:00
Title: Uredba Komisije (EU) št. 372/2010 z dne 30. aprila 2010 o stošestindvajseti spremembi Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z Osama bin Ladnom, mrežo Al-Kaida in talibani

1.5.2010   
            
            
               SL
            
            
               Uradni list Evropske unije
            
            
               L 110/22
            
         UREDBA KOMISIJE (EU) št. 372/2010
   z dne 30. aprila 2010
   o stošestindvajseti spremembi Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z Osama bin Ladnom, mrežo Al-Kaida in talibani
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 881/2002 z dne 27. maja 2002 o posebnih omejevalnih ukrepih za nekatere osebe in subjekte, povezane z Osama bin Ladnom, mrežo Al-Kaida in talibani, in o razveljavitvi Uredbe Sveta (ES) št. 467/2001 o prepovedi izvoza nekaterega blaga in storitev v Afganistan, o poostritvi prepovedi poletov in podaljšanju zamrznitve sredstev in drugih finančnih virov talibanov iz Afganistana (1), ter zlasti člena 7(1)(a) in člena 7a(1) (2) Uredbe,
   ob upoštevanju naslednjega:
   
               (1)
            
            
               Priloga I k Uredbi (ES) št. 881/2002 navaja osebe, skupine in subjekte, ki jih zadeva zamrznitev sredstev in gospodarskih virov iz navedene uredbe.
            
         
               (2)
            
            
               Odbor za sankcije Varnostnega sveta Združenih narodov je 22. aprila 2010 sklenil dodati dve fizični osebi na seznam oseb, skupin in subjektov, za katere velja zamrznitev sredstev in gospodarskih virov, ter črtati eno osebo s seznama.
            
         
               (3)
            
            
               Prilogo I k Uredbi (ES) št. 881/2002 je zato treba ustrezno posodobiti.
            
         
               (4)
            
            
               Da se zagotovi učinkovitost ukrepov, predvidenih s to uredbo, bi morala ta uredba začeti veljati takoj –
            
         SPREJELA NASLEDNJO UREDBO:
   Člen 1
   Priloga I k Uredbi (ES) št. 881/2002 se spremeni v skladu s Prilogo k tej uredbi.
   Člen 2
   Ta uredba začne veljati na dan objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 30. aprila 2010
      
         
            Za Komisijo
         
         
            V imenu predsednika
         
         João VALE DE ALMEIDA
         
            Generalni direktor za zunanje odnose
         
      
   
   
      (1)  UL L 139, 29.5.2002, str. 9.
   
      (2)  Člen 7a je bil vstavljen z Uredbo Sveta (EU) št. 1286/2009 (UL L 346, 23.12.2009, str. 42).
   
      PRILOGA
      Priloga I k Uredbi (ES) št. 881/2002 se spremeni:
      
                  1.
               
               
                  Pod naslov „Fizične osebe“ se dodata naslednja vnosa:
                  
                              (a)
                           
                           
                              „Mohamed Belkalem (tudi (a) Abdelali Abou Dher, (b) El Harrachi). Datum rojstva: 19.12.1969. Kraj rojstva: Hussein Dey, Alžir, Alžirija. Državljanstvo: alžirsko. Drugi podatki: (a) domnevno se zadržuje v Maliju, (b) ime očeta je Ali Belkalem, ime matere je Fatma Saadoudi; (c) član organizacije Al-Kaida v muslimanskem Magrebu. Datum uvrstitve iz člena 2a(4)(b): 22.4.2010.“
                           
                        
                              (b)
                           
                           
                              „Tayeb Nail (tudi (a) Djaafar Abou Mohamed, (b) Abou Mouhadjir, (c) Mohamed Ould Ahmed Ould Ali). Datum rojstva: (a) približno leta 1972, (b) 1976 (Mohamed Ould Ahmed Ould Ali). Kraj rojstva: Faidh El Batma, Djelfa, Alžirija. Državljanstvo: alžirsko. Drugi podatki: (a) domnevno se zadržuje v Maliju, (b) ime očeta je bilo Benazouz Nail, ime matere je Belkheiri Oum El Kheir; (c) član organizacije Al-Kaida v muslimanskem Magrebu. Datum uvrstitve iz člena 2a(4)(b): 22.4.2010.“
                           
                        
            
                  2.
               
               
                  Pod naslovom „Fizične osebe“ se črta naslednji vnos:
                  „Ahmed Said Zaki Khedr (tudi (a) Ahmed Said Al Kader, (b) Abdul Rehman Khadr Al-Kanadi, (c) Shaikh Said Abdul Rehman, (d) Al-Kanadi, Abu Abd Al-Rahman). Datum rojstva: 1.3.1948. Kraj rojstva: Kairo, Egipt. Državljanstvo: kanadsko. Drugi podatki: domnevno umrl oktobra 2003.“